CELEX ID: 32011D0321
Publication Date: 2011-05-27

Document:
KOMISIJOS ĮGYVENDINIMO SPRENDIMAS
2011 m. gegužės 27 d.
kuriuo pagal Europos Parlamento ir Tarybos direktyvą 2006/7/EB nustatomi simboliai, kuriais visuomenei nurodoma maudyklų vandens klasifikacija ir maudyklos, kuriose maudytis draudžiama arba nerekomenduojama
(2011/321/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. vasario 15 d. Europos Parlamento ir Tarybos direktyvą 2006/7/EB dėl maudyklų vandens kokybės valdymo, panaikinančią Direktyvą 76/160/EEB (1), ypač į jos 15 straipsnio 1 dalies a punktą,
kadangi:
(1)
Direktyvos 2006/7/EB 12 straipsnio 1 dalies a punkte numatytas įpareigojimas esamą maudyklų vandens klasifikaciją ir bet kokį draudimą maudytis arba rekomendaciją nesimaudyti visuomenei nurodyti aiškiu ir paprastu ženklu arba simboliu.
(2)
Šiame sprendime numatytos priemonės atitinka pagal Direktyvos 2006/7/EB 16 straipsnio 1 dalį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Siekiant aktyviai skleisti ir nedelsiant skelbti informaciją apie maudyklų vandens klasifikaciją ir draudimą maudytis arba rekomendaciją nesimaudyti, nurodytus Direktyvos 2006/7/EB 12 straipsnio 1 dalies a punkte, nustatomi šie simboliai:
1)
simboliai, kuriais nurodomas draudimas maudytis arba rekomendacija nesimaudyti, nustatomi šio sprendimo priedo 1 dalyje;
2)
simboliai, kuriais nurodoma maudyklų vandens klasifikacija, nustatomi šio sprendimo priedo 2 dalyje.
2 straipsnis
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje 2011 m. gegužės 27 d.

EuroVoc Classification:
Level 1: 100154
100155
Level 2: 100242
100237
100243
Level 3: 3131
833
2470
All Descriptors: 2869
4162
600